Mika Noronen

Mika Noronen (* 17. jún 1979, Tampere) je bývalý fínsky hokejový brankár. Preslávil sa najmä pôsobením v drese klubu NHL Buffalo Sabres v rokoch 2000-2006. V roku 2000 bol vyhlásený za najlepšieho nováčika AHL, o rok neskôr boli s Tomom Askeym vyhlásený za najlepšie brankárske duo AHL.
V roku 1998 za juniorský tím Fínska získal zlatú medailu na Majstrovstvách sveta v hokeji do 20 rokov. 
Získal dve strieborné a dve bronzové medaily vo fínskej SM-Liige.
Kariéra.
Draft, SM-Liiga a MS juniorov.
Mika Noronen patril medzi najväčšie nádeje fínskeho hokeja na konci 90-tych rokov. V drese dorasteneckej reprezentácie vyhral Majstrovstvá Európy do 18 rokov 1997. Ako osemnásťročný debutoval v najvyššej fínskej seniorskej súťaží SM-Liiga a o rok neskôr fínsky reprezentačný tím priviedol k zisku zlatej medaily na juniorských Majstrovstvách sveta v roku 1998, keď v piatich zápasoch zastavil až 93,4% striel súperov. Dokázal tak v bránke dominovať pred svojim náhradnikom Niklasom Bäckströmom, ktorý však nakonieco odohral viac zápasov NHL. Bäckström nebol skautmi NHL nikdy zvažovaný ako potencionálny brankár a do ligy sa dostal mimo draftu. Oproti nemu Noronen bol už o rok skôr draftovaný Buffalom Sabres v 1. kole a v priebehu niekoľkých rokov sa od neho očakávalo nahradenie starnúceho Dominika Haška, ktorý v tom čase bol na vrchole svojej výkonnosti. V organizácii Sabres sa nachádzal ešte druhý talentovaný gólman - Martin Biron, ktorého Buffalo draftovalo taktiež v 1. kole v roku 1995. 
Noronen bol do zámoria povolaný v roku 1999. dovtedy pôsobil v SM-Liige, kde napriek svojmu veku chytal vo väčšine zápasov. Fínsko reprezentoval ešte aj na MS juniorov v roku 1999, tam však jeho úspešnosť zákrokov klesla až na 83,1% a v pozícii jednotky ho nahradil Mika Lehto, ktorý bol síce draftovaný Pittsburgom Penguins, ale celú kariéru strávil v rodnom Fínsku. 
Príchod do zámoria, debut v NHL.
Noronen sa ihneď po príchode stal prvým brankárom farmárskeho tímu Buffala - tímu Rochester Americans. Vo svojej druhej sezóne odchytal až 54 zápasov a bol vyhlásený za najlepšieho nováčika AHL. 
O rok neskôr spolu so svojim náhradníkom Tomom Askeym bol vyhlásený za brankárske duo sezóny, keď odchytal ďalších 47 duelov. 
5. októbra roku 2000 víťazne debutoval v NHL v zápase proti Chicago Blackhawks, keď striedal zraneného Dominika Haška. Svoj druhý zápas odchytal o dva dni neskôr a opäť víťazne, keď Sabres porazili Los Angeles Kings.
Noronen si v jediných dvoch zápasoch, ktoré za Sabres vo svojej prvej sezóne odchytal pripísal 2 víťazstvá a 87,2% úspešnosť zákrokov. 
Hľadanie miesta v Buffale Sabres.
V roku 2001 bol Hašek vymenený a brankárskou jednotkou sa stal od Noronena o niečo starší Martin Biron. Napriek tomu, že do pozície Bironovho náhradníka bol pôvodne angažovaný veterán Bob Essena, z dôvodu jeho slabej výkonnosti bol do prvého tímu povolaný práve Noronen. Essena po sezóne ukončil kariéru a Noronen mal miesto dvojky isté. 
V rámci sezóny 2001/02 bol Biron jednotkou a pripísal si najlepšie čísla počas celého pôsobenia v drese Sabres. Noronen, ktorý väčšinu sezóny pôsobil v Rochesteri si v 10 zápasoch na úrovni NHL pripísal v 10 zápasoch 4 výhry a 89,4% úspešnosť zákrokov. 
V sezóne 2002/03 bola však jeho pozícia dvojky znova ohrozená aj napriek tomu, že v 16 zápasoch zaznamenal svoje najlepšie čísla v NHL. Vychytal síce iba 4 víťazstva, ale kryl až 91,2% a inkasoval iba 2,42 gólu na zápas. Tým však nedokázal zastaviť nezadržateľný vzostup amerického brankára Ryana Millera, ktorý sa začínal javiť ako najväčšia nádej pre budúcnosť Buffala.
Millerov rozlet bol však ešte na nejaký čas spomalený, keď sezóna 03/04 bola pre Noronena prvá, ktorú strávil výlučne v NHL. S Bironom sa Mika stal vyrovnaným brankárskym duom, kedy Noronen odchytal až 35 zápasov s 90,6% úspešnosťou zákrokov.
Buffalo po odchode Hašeka zažívalo hernú krízu a hľadalo nových hráčov pre svoj tím. Niekedy v roku 2004 bolo jasné, že ani Biron (hoc bol stabilnou jednotkou pre tím) a ani Noronen ňou nebudú. 
Sezóna 2004/05 bola zrušená a Noronen ju strávil v rodnom Fínsku,kde za tím HPK Hämeenlinna odchytal sezónu s % úspečnosťou 92,7 a priemerom inkasovaných gólov na zápas 2,01. 
Po návrate do zámoria už však nedokázal pôsobiť ani ako dvojka. V sezóne 05/06 svoj potenciál naplno rozvinul Ryan Miller a solídne mu sekundoval dlhoročný brankár Buffala Martin Biron. Noronen odchytal iba 4 zápasy, v ktorých si pripísal úspešnosť zákrokov 84,4%.
Vancouver Canucks a odchod zo zámoria.
Pred prestupovou uzávierkou v sezóne 2005/06 bol Noronen Buffalom vymenený do Vancouveru. Protihodnotu predstavoval výber v 2. kole draftu 2006, ktorým sa napokon stal švédsky brankár Jhonas Enroth. 
Vo Vancouveri, ktorý hľadal pre svoj tím stabilného brankára odchytal iba 8 zápasov, v ktorých si pripísal 87% úspešnosť zákrokov. Po sezóne, v ktorej Canucks do Play-off nepostúpili nastala prestavba tímu, v rámci ktorej tím získal hviezdneho brankára Roberta Luonga. Noronenovi vypršala zmluva a nesiahol po ňom žiadny z tímov NHL. 
Noronen tak podpísal zmluvu s ruským tímom Ak Bars Kazaň a do NHL sa už nevrátil.